User:Xiang24/sandbox

ស្វាយធំ ស្វាយធំជាឈ្មោះតំបន់មួយស្ថិតនៅក្នុងខេត្តសៀមរាប។ ឈ្មោះនេះវាមិនមែនជាឈ្មោះ ភូមិ ឃុំ/សង្កាត់ ឬ ស្រុកឡើយ តែជាឈ្មោះមួយដែលអ្នករស់នៅក្នុងតំបន់នោះប្រសិទ្ឋិនាមឲ្យតែប៉ុណ្ណោះ ព្រោះថាកាលពីដើមមកនៅក្នុង តំបន់នេះមានដើមស្វាយចំណាស់មួយដ៏ធំស្ថិតក្នុងតំបន់នេះ។ តំបន់នេះលាតសន្ធឹងតាមបណ្តោយផ្លូវជាតិលេខ៦A បើយើងធ្វើដំណើរពីរាជធានីភ្នំពេញតាមផ្លូវជាតិលេខ៦A អ្នកប្រាកដជានឹងបានឆ្លងកាត់តំបន់នេះ ដោយតំបន់នេះគ្របដណ្តប់លើ ភូមិជ្រៃ ភូមិគោកត្នោត និងផ្នែកខ្លះនៃភូមិឃុនមោឃនិងភូមិត្រាង នៃឃុំកណ្តែក ស្រុកប្រាសាទបាគង ខេត្តសៀមរាប។ តំបន់មួយកំពុងមានសក្តានុពលខ្លាំងណាស់ព្រោះហេតុថា តំបន់នេះជាចំណុចព្រំប្រទល់រវាងក្រុងសៀមរាបនឹងស្រុកប្រាសាទបាគង បើយើងធ្វើដំណើរចេញពីក្រុងសៀមរាបមកដល់តំបន់ស្វាយធំប្រហែលជាមិនដល់១៥នាទីឡើយ។ នៅក្នុងតំបន់នេះមាន សាលារៀនបឋមសិក្សាស្វាយធំ វិទ្យាល័យស្វាយធំ វត្តស្វាយធំ ផ្សារស្វាយធំ មណ្ឌលសុខភាពកណ្តែក (អ្នកក្នុងតំបន់និយមហៅមណ្ឌលសុខភាពស្វាយធំ) ពហុកីឡដ្ឋានថ្មី មន្ទីរពេទ្យភូមិភាគ៤ មន្ទីរសាធារណការនិងដឹកជញ្ជូនខេត្ត ផ្សារទំនើបម៉ាក្រូ បុរី ផ្ទះល្វែង ។ល។